#Medici buni Dr. Any Sîrbu, reumatolog MedLife: „Astăzi, când spunem afecțiuni articulare degenerative nu ne mai referim doar la vârstnici. Sunt și persoane de 40 de ani, poate chiar mai tinere, care au modificări degenerative la nivel articular“
Lipsa mișcării ne face vulnerabili, încă de la 35-40 de ani, în fața unor afecțiuni care până nu demult erau diagnosticate de medici după 50 de ani: este vorba despre afecțiunile articulare degenerative, în special la nivelul coloanei vertebrale, dar nu numai. Paradoxul este că, de multe ori, tocmai încercarea de a trece brusc de la o viață predominant statică, de birou, la una activă ne uzează prematur articulațiile, spune dr. Any Sîrbu, medic specialist reumatolog în cadrul Hyperclinicii MedLife Ploiești.